《送子寿入吴改秩》
宋代·韩淲

昔也寿皇时，盖以战而守。强敌难得志，和书驿使走。

持循四十年，罔敢为戎首。世道倏升降，甲兵忽在手。

轻举将略疏，彼彊反归咎。遂令北伐篇，小大皆灭口。

不惮累金缯，祇愿和好久。庙算属仁贤，尊事贵黄耇。

祖宗缔创深，施泽等高厚。朝班上青琐，忧国合细剖。

行行远家林，寒露湿芜柳。无恶夸毗儿，无哂拓落叟。

何须莫吟诗，何须力饮酒。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。